



#

# Program podpory lokálnych komunít

##  Podmienky II. ročníka grantového programu

1. **PODMIENKY na realizáciu projektu:**



1. **POPIS PROJEKTU**

Družstevné podnikanie je spojené s demokratickým rozhodovaním a je založené na myšlienke vzájomnej pomoci a od svojho vzniku plnili družstvá sociálnu funkciu, podporovali rozvoj kultúry, vzdelávania, podporovali verejnoprospešný účel.

S cieľom nadviazať na toto historické dedičstvo a umožniť zapojenie sa verejnosti do riešenia rôznych problémov, zveľaďovanie a rozvoj svojho okolia rozhodla sa Nadácia COOP Jednota vytvoriť nový projekt zameraný na podporu lokálnych komunít.

1. **CIEĽ PROJEKTU**

Podnecovanie a podpora rozvoja miestnych a regionálnych iniciatív a podpora účasti občanov na miestnom a regionálnom rozvoji, za účelom naplnenia lokálnej potreby alebo riešenia problému, s cieľom zvýšenia spokojnosti s kvalitou života miestnych a  regionálnych komunít, a to najmä formou poskytovania finančných prostriedkov v procese realizácie projektov.

1. **FINANČNÝ GRANT**

Finančné prostriedky určené na projekt „**Program podpory lokálnych komunít**“ poskytnú partneri projektu: RAJO, a. s., Unilever Slovensko, spol. s.r.o. HENKEL SLOVENSKO, spol. s. r. o., COOP Jednota Slovensko, spotrebné družstvo prostredníctvom nadácie **Nadácia COOP Jednota**.

**4. TYPY PODPOROVANÝCH AKTIVÍT:**

1. Drobné stavby – komunitné záhrady

2. Grilovacie altánky a prístrešky

3. Lavičky a iný mestský mobilár

4. Výstavba autobusových zastávok

5. Podpora lokálnych športových klubov formou príspevkov na oblečenie

6. Outdoorové športové ihriská a detské ihriská

7. Aktivity zamerané na propagáciu tradícií Slovenska

8. Propagácia tradičných remesiel formou voľnočasových aktivít

9. Súťaže vo varení- príležitosť pre stretnutia generácií, rozvíjanie vzťahov v komunitách

10.Výsadba a údržba zelene-budovanie drobných stavieb v intravilánoch a extravilánoch obcí

11.Výstavba a údržba turistických trás a cyklociest

**5.KTO MÔŽE POŽIADAŤ O UDELENIE FINANČNÉHO GRANTU**

* Orgány miestnej samosprávy, Mimovládne organizácie a vzdelávacie inštitúcie

**6. PODMIENKY ÚČASTI**

* Záujemcovia o udelenie grantu musia vyplniť a zaslať formulár Žiadosti” s popisom súťažného projektu (za každú obec alebo mesto musia byť predložené 3 projekty) na COOP Jednotu, spotrebné družstvo v príslušnom regióne v termíne **od 01.02.2018 do 03.04.2018** (rozhodujúci je dátum odoslania)
* Projekty musia byť zamerané na podporu lokálnych komunít, na podporu rozvoja miestnych a regionálnych iniciatív a podporu účasti občanov na miestnom a regionálnom rozvoji za účelom naplnenia lokálnej potreby alebo riešenia problému
* Väčšia časť grantu musí byť investovaná do dlhodobých aktivít
* Projekty musia pochádzať z obce alebo mesta, kde sa nachádza predajňa COOP Jednota a musia spadať do jednej z podporovaných aktivít
* Finančná náročnosť projektu, na ktorý je určený grant, by nemala prekročiť **sumu 6 000 €.**

 **O grant sa nemôžu uchádzať podnikateľské subjekty.**

**7. OBSAH A FORMA SÚŤAŽNÉHO PROJEKTU**

 Každý projekt musí byť spracovaný vo forme formulára s nasledujúcimi údajmi:

* Názov projektu
* Predkladateľ
* Stručný popis projektu, jasne formulovaný nápad, nosná myšlienka
* Cieľ projektu
* Definovanie cieľových skupín, na koho sa bude projekt zameriavať
* Jasne definované finančné požiadavky
* Časový harmonogram **(**uviesť termín realizácie projektu; projekt by mal byť zrealizovaný najneskôr do jedného roka odo dňa podpísania Dohody)
* Očakávané výsledky (napr. prínos pre obec, deti, spoločnosť, okolie, školu)
* Dôvod žiadosti o poskytnutie grantu
* Pokrytie projektu – lokálne, miestne, regionálne

**8. KRITÉRIÁ NA HODNOTENIE PROJEKTOV**

* Jasne formulovaná myšlienka, nápad
* Definovanie cieľovej skupiny, pre ktorú bude projekt určený
* Sledovanie cieľa projektu
* Predpoklady na realizáciu projektu
* Prínos projektu
* Formálna stránka projektu
* Doterajšie skúsenosti s realizáciou projektu
* Využitie a  predloženie dokladov preukazujúcich čerpanie finančných prostriedkov do 1 roka od získania grantu

**9. ČASOVÝ HARMONOGRAM**

1. Žiadosti o grant spolu s vypracovanými projektami (**za každú obec, alebo mesto musia byť predložené 3 projekty** – podmienkou nie je aby tieto tri projekty boli iba od obce/mesta; projekty môžu predložiť aj iné organizácie, ktoré sídlia v danej obci, alebo meste ) doručiť poštou alebo osobne na regionálne vedenie COOP Jednoty, spotrebné družstvo v termíne **od 01.02.2018 do 03.04.2018** (prvotný výber projektov, zo všetkých prihlásených má na starosti regionálne vedenie COOP Jednoty, spotrebné družstvo).

2. Hlasovanie o projektoch:

 a) COOP Jednota, spotrebné družstvo vyberie do finálneho hlasovania 1 obec alebo mesto (podmienkou je predloženie 3 projektov za obec alebo mesto), ktoré postúpia do finálneho hlasovania – hlasovanie zabezpečí vo svojich predajniach COOP Jednota, spotrebné družstvo vo svojom regióne

 b) zákazníci prostredníctvom hlasovania na predajniach v termíne **od 01.05. do 01.06.2018** zahlasujú za projekt, ktorému bude pridelený grant

 c) za každý zrealizovaný nákup v hodnote 5 € získa zákazník 1 žetón , ktorým zahlasuje za projekt, ktorý chce aby bol zrealizovaný v jeho obci , alebo meste . Žetón zákazník obdrží pri pokladni a vhodí ho do urny určenej na hlasovanie;urna bude umiestnená v predajni, ktorá sa nachádza v obci/meste, ktoré postúpili do hlasovania

 d) názov projektu, ktorý získa najväčší počet žetónov oznámi CJ v termíne do **10.06.2018** na adresu nadácie

 e) Nadácia COOP Jednota v mesiaci jún 2018 zašle predkladateľom víťazných projektov návrh Dohody o podmienkach poskytnutia finančného grantu v rámci projektu „Program podpory lokálnych komunít“ a následne po doručení podpísanej Dohody zašle na účet predkladateľa finančný grant, spolu 26 projektov

 f) Informácie o víťazných projektoch budú zverejnené v **mesiaci jún 2018**  na doleuvedenej webovej stránke.

*Poznámka:*

**Projekty z každého regiónu majú šancu na udelenie grantu.**

**10. VYHLÁSENIE VÝSLEDKOV**

* O výsledkoch projektu budú informovaní **iba tí predkladatelia, ktorých projekt bude vyhlásený za víťazný**
* Ostatní predkladatelia sa môžu oboznámiť s výsledkami na webovej stránke  [www.coop.sk](http://www.coop.sk) .

Informácie o projekte „Program podpory lokálnych komunít“ nájdete aj na [www.coop.sk](http://www.coop.sk) alebo na t. č. 02/58233269 p. Pažitnajová